
NAGYMAROS VÁROS ÖNKORMÁNYZAT
POLGÁRMESTERE
2626 Nagymaros, Fő tér 5. Tel.: 27/595-100;

E-mail: polgarmester@nagymaros.hu;

KRID: 254574366
__________________________________________________________________________
Iktatószám: H/         2026                               Tárgy: Előterjesztés 3. napirendi pont
Szakmai előkészítő: Büttner Miklós műszaki ügyintéző
ELŐTERJESZTÉS
Nagymaros Város Önkormányzata Képviselő-testületének 
2026. szeptember 9.-i rendkívüli, nyílt ülésére 

Közbeszerzési eljárás megindítása közvilágítás felújítására – ajánlattételre meghívandó gazdasági szereplők kijelölése.
Tisztelt képviselő-testület!

I.A tárgyalandó témakör tárgyilagos és tényszerű bemutatása, az előterjesztés előzményei:

Nagymaros Város Önkormányzatának Képviselő-testülete a 120/2026. (VI.15.) számú határozatával döntött a közvilágítás felújítására irányuló közbeszerzési eljárás előkészítésének megkezdéséről. A Képviselő-testület döntése értelmében az eljárás a közbeszerzésekről szóló 2015. évi CXLIII. törvény (Kbt.) 115. §-a szerinti, 6 db gazdasági szereplő ajánlattételre történő meghívásával induló, nemzeti, nyílt közbeszerzési eljárásrendben valósul meg. 

A Kbt. 115. § (1) bekezdése értelmében az ajánlatkérő köteles legalább 5 gazdasági szereplőt megjelölni, amelyek részére az ajánlattételi felhívást egyidejűleg megküldi. A szélesebb körű verseny biztosítása és a legkedvezőbb ajánlat elérése érdekében javaslom, hogy a jogszabályi minimumon felül, összesen 6 db gazdasági szereplő kerüljön felhívásra. 
Az Önkormányzat Beszerzési szabályzatának megfelelően a Képviselő-testület előzetesen megkapta a Városüzemeltetési Iroda részéről a közbeszerzési eljáráshoz meghívandó cégek javasolt listáját, kiegészítés, észrevétel nem érkezett. 
A szakmai előkészítés és piaci felmérés alapján az alábbi, a feladat elvégzéséhez szükséges szakmai, műszaki és gazdasági alkalmassággal rendelkező cégek meghívását javaslom a Képviselő-testület részére:
	Gazdasági szereplő neve
	Cégjegyzékszám
	Adószám
	Székhely

	PLG Szolgáltató Zrt.
	01-10-142528
	32388110-2-43
	1125 Budapest, Szarvas Gábor út 20-22.

	SILVERING Kereskedelmi és Szolgáltató Kft.
	11-06-008266
	21155356-2-11
	2509 Esztergom, Eperjesi utca 119.

	PacKers-Energo Light Kft.
	01-09-567243
	12233427-2-43
	1223 Budapest, Katakomba u. 16.

	FÉNYSPORT LUX Kft.
	11-09-008847
	12879029-2-11
	2890 Tata, Agostyáni út 5.

	Pálfi Vill Kft.
	13-09-184812
	25843590-2-13
	2100 Gödöllő, Méhész köz 5.

	Revolution Technologies Zrt.
	09-10-000556
	23802171-2-09
	4100 Berettyóújfalu, Madarász utca 5894/B. hrsz.


II. DÖNTÉST IGÉNYLŐ TÁRGYKÖR: 

Jelen előterjesztés tekintetében a Tisztelt Képviselő-testületnek arról szükséges döntenie, hogy a 120/2026. (VI.15.) számú határozat alapján megindítandó, Kbt. 115. §-a szerinti közbeszerzési eljárásba az előterjesztésben javasolt 6 db gazdasági szereplő ajánlattételre történő meghívásával egyetért, és azt jóváhagyja, ezzel együtt az ajánlattételi felhívások megküldéséhez hozzájárulását adja.
III. Költségkihatások, illetve a kiadás fedezetét biztosító költségvetési sor megnevezése: űlésen kerül ismertetésre.
IV. Jogszabályi hivatkozások

1. A közbeszerzésekről szóló 2015. évi CXLIII. törvény (a továbbiakban: Kbt.);

2. Nagymaros Város Önkormányzata Képviselő-testületének a 22/2013.(I.29.) számú határozatával elfogadott Közbeszerzési Szabályzata.

V. Mellékletek

- 1 számú melléklet: 120/2026. (VI.15.) számú határozat


Kérem a Tisztelt Képviselő-testületet, hogy az előterjesztést megvitatni, valamint tárgyban megfontolt döntésüket meghozni szíveskedjenek.

Kelt: Nagymaros, 2026. szeptember 09. napján

                                                                    

Tisztelettel: Petrovics László 

                                                                             
       

polgármester

